

**REFERAT FRA PM I VOLLEYBALL 12 – 13 april 2023 på Gol**

For første gang fikk vi søknad fra Hallingdal politiidrettslag om å arrangere Politimesterskap i volleyball. Stedet for arrangementet var Gol Idrettsarena, med Pers Hotell som overnattingssted.

Gol idrettsanlegg består av 3 baner, noe som er et absolutt minimumskrav mht. å kunne gjennomføre PM i volleyball. Det klarte Hallingdal idrettslag med glans, noe utøverne og ga utrykk for.

Det ble meldt på 6 damelag, 8 herrelag og 12 mixlag, en svært god deltagelse, med Tromsø som nordligste deltaker. Det var de gledelig å se at det i år kom lag lag fra både Innlandet, Sogn og Fjordane tilbake, Agder for første gang på mange år, samt Hina Pina. Grenleder trengte imidlertid en forklaring på navnet som alså er en lokal sjargong i området nord for Sognefjorden et sted 😊.

Kampene og finalene i dame og herreklassen ble spilt mandag, dag 1, og mixkampene med finaler ble spilt tirsdag, dag 2.

Alle kamper ble spilt med 2 sett til 25 poeng, hvor kampen kunne ende uavgjort 1-1. Da ble det ev. poengtelling mht. plassering i gruppen. Alle finalekamper, semi, bronse og finale ble spilt som 3 setts kamper.

Pers Hotell ble benyttet som overnattingssted, fint beliggende og midt i sentrum med gangavstand til hall. Banketten ble arrangert på samme hotell, hvor det og var lagt inn et badeland besøk før banketten.

NPI var representert på arrangementet v/grenleder Bjørn Inge Espeland.

**DAG 1**

Mandag 26. september ble det spilt 30 kamper, samtidig som tidskjema ble holdt. En god prestasjon og god avvikling av arrangør, men og honnør til de lag og dommere som gjorde dette mulig.

Åpningen av mesterskapet ble gjort av Mathias Brøndbo fra arrangør, politistasjonsjef i Hallingedal og NPI v/ grenleder Bjørn Inge Espeland

**Dame**

Det ble det spilt mange kamper i begge puljene. Dette året var det som tidligere nevnt artig med et rent damelag med navn Hina Pina, med mange nye og ferske utøvere som vi håper også stiller de neste årene. Tromsø stilte med godt lag med flere nye spillere som gjorde seg utmerket seg positivt . Finalen ble spilt mellom OPIL og Tromsø, hvor Tromsø dro i land seiren . 3 plassen gikk ti Sogn & Fjordane

1. Tromsø
2. OPIL
3. Sogn og Fjordane

**Herre**

Allerede i de innledende kampene viste flere lag seg som potensielle finalister. Både Opil , Sogn og Fjordane og Bergen var solide. Denne turneringen stilte ingen lag fra noen PHS, uten at vi kjenner årsaken til det. Det var en svært sjelden jevn herregruppe denne gangen. Flere lag spilte uavgjort, og høye poengscore for alle lag selv med tap Flere nye enkeltspillere ble lagt merke til, mht. både teknikk og kraft.

Semifnalene gikk mellom Agder og Sogn &Fjordane. Den andre seminfinalen gikk mellom Bergen og Tromsø. Det ble spilt mange tette kamper i sluttspillet. Bergen hadde et meget godt mannskap og slo Sogn & Fjordane i finalen . Stor prestasjon av Bergen og med solid spill fra vår kjente spiller Torstein Kjærner Semb, og nye Håvard Sunde, samt strategen Jan Egil Tvinde på Sogn og Fjordane.

1. Bergen
2. Sogn & Fjordane
3. Agder

Dag 1 ble avsluttet med bankett, med mye god mat og drikke og hyggelig sosialt samkvem

B**ankett**

Banketten ble holdt på Pers hotel, med god underholdning fra lokal toastmaster , musikk, og utdeling av MVP i dame og herreklassen.

Jan Egil Tvinde på Sogn & Fjordane , og Vilde Sørbø på Tromsø, fikk begge en velfortjent MVP.

Sogn&Fjordane ba om ordet under banketten og fremmet sitt kandidatur som arrangør neste år i Førde sin nye storstove for volleyball. Takk til Sogn& Fjordane for initiativet og vi venter i spenning på søknaden.

**DAG 2**

**Mix**

Mixlagene speilet i stor grad sin respektive herre og damelag, hvor det også her ble mange jevne kamper., 28 stk. i alt.

Finalen endte med seier til Tromsø over Sør-Øst og Agder som vant over Bergen.

1. Tromsø
2. Sør – Øst
3. Agder

Beste mix spiller ble Malene Sivertsen.

**Oppsummering**

Det var en god blanding av nye og gamle spillere i mesterskapet, noe NPI setter svært stor pris på. Det var og gledelig å se at det var kommet til nye rutinerte spillerne på PM, samt noen etablerte rutinerte PM deltagere som også viste seg i god form på flere av lagene.

En stor takk til Mathias Brøndbo og Hallingdal politiidrettslag som gjennomførte et flott mesterskap. Det er pr. dd. Kommet inn forslag om Sogn og Fjordane som neste års arrangør.

Takk for denne gangen og på gjensyn i neste PM 2024

Bjørn Inge Espeland

Referent og grenleder NPI